STA ฟื้นตามราคายาง
หุ้นบริษัท ศรีตรังแอโกรอินดัสทรี(STA) ปรับตัวขึ้นเป็นครั้งแรกในรอบ6วันทำการที่ผ่านมา&nbsp; เนื่องจากราคายางพาราซื้อขายล่วงหน้าในตลาดโตเกียวหรือ โตคอม รีบาวน์ขึ้นมาได้
16 มี.ค. 2554

หุ้นบริษัท ศรีตรังแอโกรอินดัสทรี(STA) ปรับตัวขึ้นเป็นครั้งแรกในรอบ6วันทำการที่ผ่านมา  เนื่องจากราคายางพาราซื้อขายล่วงหน้าในตลาดโตเกียวหรือ โตคอม รีบาวน์ขึ้นมาได้
เช้าวันนี้ (16มี.ค.) ราคาหุ้นSTA บวกขึ้นมา1 บาทหรือกว่า 4% ซื้อขายแถว 25.50 บาท หลังจากขึ้นไปสูงสุดที่ 25.75 บาท แต่ก็ยังต่ำกว่าราคาที่ขึ้นไปในรอบนี้แถว29 บาทก่อนที่อ่อนตัวลงมา
อย่างไรก็ตามนักวิเคราะห์ยังไม่แนะนำให้เข้าไปซื้อ แม้ว่า STA จะมีการส่งออกยางไปขายที่ประเทศญี่ปุ่นเพียง 3% ก็ตาม แต่แนวโน้มราคายางที่อ่อนตัวลง  จะมีผลกระทบต่อผลประกอบการ และยางในสต็อกของ STA ทำให้แนวโน้มกำไรมีโอกาสอ่อนตัวลง  และทิศทางทางดำเนินธุรกิจของSTA ไม่ใช่ทางขึ้นเหมือนที่ผ่านมา หลังจากอุตสาหกรรมรถยนต์ของญี่ปุ่นได้รับความเสียหายอย่างหนักจากเหตุการณ์แผ่นดินไหวในญี่ปุ่น กว่ากำลังซื้อและความต้องการรถยนต์จะกลับคืนมายังต้องใช้เวลาในการฟื้นฟูประเทศอีกนาน